b'\n_START_ARTICLE_\nRuokamerisiili\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nRuokamerisiilill\xc3\xa4 on pallomainen ruumis, jonka l\xc3\xa4pimitta on enint\xc3\xa4\xc3\xa4n 17 senttimetri\xc3\xa4. V\xc3\xa4rilt\xc3\xa4\xc3\xa4n se on yleens\xc3\xa4 voimakkaanpunainen, mutta joskus my\xc3\xb6s vaaleanvioletti tai vaaleanvihre\xc3\xa4. Tukirangon pinnalla on runsaasti valkoisia kalkkipiikkej\xc3\xa4, jotka ovat lyhyit\xc3\xa4 ja tanakoita. Piikkien lomassa on kahdenlaisia pihtipiikkej\xc3\xa4 eli pedikellaarioita, joista toiset ovat py\xc3\xb6re\xc3\xa4p\xc3\xa4isi\xc3\xa4 ja toiset kolmileukaisia. Pihtipiikkej\xc3\xa4 on my\xc3\xb6s suuta ymp\xc3\xa4r\xc3\xb6iviss\xc3\xa4 ohuissa kalkkilevyiss\xc3\xa4.\n_START_SECTION_\nLevinneisyys\n_START_PARAGRAPH_\nRuokamerisiili el\xc3\xa4\xc3\xa4 Koillis-Atlantissa vy\xc3\xb6hykkeell\xc3\xa4, joka ulottuu pohjoisessa Finnmarkin ja Islannin rannikolle ja etel\xc3\xa4ss\xc3\xa4 Portugaliin. Sit\xc3\xa4 ei tavata V\xc3\xa4limeress\xc3\xa4.\n_START_SECTION_\nElinymp\xc3\xa4rist\xc3\xb6\n_START_PARAGRAPH_\nRuokamerisiili el\xc3\xa4\xc3\xa4 kovalla pohjalla yleens\xc3\xa4 alle 50 metrin syvyydess\xc3\xa4, mutta yksitt\xc3\xa4isi\xc3\xa4 el\xc3\xa4imi\xc3\xa4 on l\xc3\xb6ydetty jopa 1,2 kilometrin syvyydest\xc3\xa4. Yleens\xc3\xa4 se hakeutuu levien l\xc3\xa4heisyyteen.\n_START_SECTION_\nLis\xc3\xa4\xc3\xa4ntyminen\n_START_PARAGRAPH_\nRuokamerisiili voi risteyty\xc3\xa4 rantamerisiilin (Psammechinus miliaris) ja Echinus acutuksen kanssa.\n_START_SECTION_\nRavinto\n_START_PARAGRAPH_\nRuokamerisiili sy\xc3\xb6 p\xc3\xa4\xc3\xa4asiassa taarimaisia ruskolevi\xc3\xa4, sammalel\xc3\xa4imi\xc3\xa4 sek\xc3\xa4 pieni\xc3\xa4 selk\xc3\xa4rangattomia.'